Държавен вестник, бр. 64, 2014 г., стр. 83

БРОЙ  64	
Д Ъ Р Ж А В Е Н  В Е С Т Н И К 	
СТР.  83  
ал. 1, т. 1, чл. 5 и чл. 6, ал. 1 от Наредбата за 
търговете и конкурсите, чл. 7, ал. 1, т. 4 и чл. 20, 
ал. 6 от Устройствения правилник на Агенцията 
за приватизация и следприватизационен контрол, 
Решение № 1567 от 21.02.2014 г. на Агенцията за 
приватизация и следприватизационен контрол 
(ДВ, бр. 20 от 2014 г.) относно откриване на про­
цедура за приватизация и протоколно решение 
№ 3076 от 28.07.2014 г. на изпълнителния съвет 
Агенцията за приватизация и следприватизаци­
онен контрол реши: 
1. Продажбата на недвижим имот – частна 
държавна собственост с предоставени права за 
управление на Българската агенция по безопас­
ност на храните, представляващ: имот № 283023 с 
обща площ 1095 кв. м, намиращ се в землището 
на с. Долна Вереница, област Монтана, община 
Монтана, ведно с построената в него сграда – ве­
теринарна лечебница, състояща се от: първи етаж 
със застроена площ 156 кв. м, състоящ се от пред­
дверие, зала, манипулационна, склад, санитарен 
възел, коридор и два броя кабинети; втори етаж 
със застроена площ 78 кв. м, състоящ се от три 
броя стаи, коридор и санитарен възел; подземен 
етаж със застроена площ 78 кв. м, състоящ се от 
коридор и три броя мазета (наричан по-нататък 
„имота“), да се извърши чрез публичен търг с 
явно наддаване.
2. Търгът ще се проведе при следните условия:
2.1. начална тръжна цена – 35 000 лв. (без 
включен ДДС); цената се оферира в левoве и се 
заплаща съгласно изискванията, съдържащи се 
в тръжната документация;
2.2. стъпка на наддаване – 1000 лв. (без вклю­
чен ДДС);
2.3. депозитът за участие е парична внос­
ка – 5000 лв. (без включен ДДС) или равностой­
ността им в евро, която се превежда по банковата 
сметка на Агенцията за приватизация и след­
приватизационен контрол, посочена в тръжната 
документация, най-късно до изтичане на срока 
за подаване на предложения;
2.4. тръжната документация се закупува в Аген­
цията за приватизация и следприватизационен 
контрол, София, ул. Врабча 23, стая 515, в срок 
до 10-ия ден считано от датата на обнародване 
на решението в „Държавен вестник“; цената на 
тръжната документация е 500 лв. (с включен ДДС) 
или равностойността им в евро и се заплаща, както 
следва: в касата на Агенцията за приватизация 
и следприватизационен контрол – само в левове, 
или чрез банков превод по сметка на Агенцията 
за приватизация и следприватизационен контрол: 
IBAN BG39 BNBG 9661 3100 1530 01, BIC код 
BNBGBGSD; плащането се извършва преди по­
лучаване на тръжната документация; разходите 
по заплащането на тръжната документация са 
за сметка на лицата;
2.5. тръжната документация се получава след 
представяне на документ, от който да е видно 
лицето, оправомощено да закупи тръжната до­
кументация; в случай че документът по предход­
ното изречение е съставен на език, различен от 
българския, същият следва да бъде придружен с 
превод на български език;
2.6. срок за подаване на предложения за участие 
в търга – до 11 ч. българско време на 15-ия ден 
считано от датата на обнародване на решението 
в „Държавен вестник“; предложенията се пода­
ват в стая 416 на Агенцията за приватизация и 
следприватизационен контрол;
2.7. не се допускат до участие в търга: кон­
сорциуми; офшорни дружества; лица, които имат 
просрочени публични задължения към българска­
та държава; лица, които са в ликвидация; лица, 
обявени в несъстоятелност или са в производство 
за обявяване в несъстоятелност; лица, осъдени 
за банкрут; чужденци и/или чуждестранни юри­
дически лица, неотговарящи на условията на 
чл. 29 от Закона за собствеността, или лица, за 
които със закон е установено, че нямат право да 
придобиват право на собственост върху земя на 
територията на Република България;
2.8. посещения и огледи на имота могат да се 
извършват всеки работен ден до началния час на 
провеждане на търга след закупуване на тръжната 
документация и представяне на удостоверение 
за право на извършване на оглед, издадено от 
Агенцията за приватизация и следприватизаци­
онен контрол;
2.9. търгът ще се проведе на 15-ия ден счи­
тано от датата на обнародване на решението в 
„Държавен вестник“ от 11 ч. българско време в 
сградата на Агенцията за приватизация и след­
приватизационен контрол.
3. Утвърждава тръжната документация за 
продажба на имота и проекта на договор за при­
ватизационна продажба като част от нея.
4. Режийните разноски за имота в размер 
две на сто върху цената, достигната на търга, се 
заплащат в съответствие с разпоредбата на чл. 8, 
ал. 10 ЗПСК.
Изпълнителен директор: 
Е. Караниколов
5249
ОБЩИНА КАЗАНЛЪК
РЕШЕНИЕ № 1008
от 30 юни 2014 г. 
На основание чл. 21, ал. 1, т. 8 ЗМСМА, чл. 4, 
ал. 4 във връзка с чл. 1, ал. 2, т. 6 ЗПСК, чл. 5, 
чл. 6, ал. 1 и чл. 8, ал. 1, 2 и 3 от Наредбата за 
търговете и конкурсите и Решение № 889 от 
12.03.2014 г. за откриване на процедура за при­
ватизация (ДВ, бр. 34 от 2014 г.) Общинският 
съвет – гр. Казанлък, реши:
Да се проведат публични търгове с явно над­
даване за продажба на общински нежилищни 
имоти, както следва:
обект в сграда, включващ:
магазин „Здраве 1“ (обособена част „А“ по 
техническа документация) с обща площ 106,40 
кв. м и прилежащите части от общите части на 
сградата и правото на строеж, състоящ се от: 
търговска зала и санитарен възел, при граници: 
североизток – стълбище и обособена част „Г“, 
югоизток – междублоково пространство, юго­
запад – част „Б“, и северозапад – бул. Розова 
долина, и 
магазин „Здраве 2“ (обособена част „Б“ по тех­
ническа документация) с обща площ 24,67 кв. м и 
прилежащите части от общите части на сградата 
и правото на строеж, при граници: изток – част